BALATONCSICSÓ KÖZSÉG ÖNKORMÁNYZATA

8272 Balatoncsicsó, Fő u. 25.
Szám: BCS/527-3/2026. 

J E G Y Z Ő K Ö N Y V
Készült:
Balatoncsicsó Község Önkormányzata Képviselő-testülete 2026. szeptember 7-én 11.00 órakor megtartott nyilvános üléséről
Az ülés helye:
Faluház
(Balatoncsicsó, Fő u. 25.)

Jelen vannak:
Antmann József 
polgármester


Schumacher József
alpolgármester

Varga-Szabó Éva


Scher Péter 

Scher Zoltán
képviselők
Tanácskozási joggal megjelent:


dr. Varga Viktória
jegyző, jegyzőkönyvvezető
Antmann József polgármester: Köszönti a testületi ülésen megjelenteket. Megállapítja, hogy a képviselő-testület 5 fő jelenlétével határozatképes, az ülést megnyitja. Javasolja, hogy a mai nyilvános ülésen a meghívóban szereplő napirendi pontok kerüljenek megtárgyalásra. Javaslatát szavazásra teszi fel.
Balatoncsicsó Község Önkormányzata Képviselő-testülete 5 igen szavazattal 

- egyhangúlag - az alábbi határozatot hozza:

52/2026. (IX.7.)
Bcs. ÖNKORMÁNYZATI 
HATÁROZAT

Balatoncsicsó Község Önkormányzata Képviselő-testülete a mai nyilvános ülés napirendjét a meghívó szerint elfogadja:
NAPIREND

1) A Balatoncsicsó 2007/1 és 2007/2 hrsz-ú ingatlanok ajándékozási szerződésének jóváhagyása
Előterjesztő: Antmann József polgármester 

2)
Csatlakozás a Bursa Hungarica Felsőoktatási Önkormányzati Ösztöndíjrendszer 2027. évi fordulójához
Előterjesztő: Antmann József polgármester

3)
Kötelező felvételt biztosító általános iskolai körzethatárok véleményezése
Előterjesztő: Antmann József polgármester
NAPIREND TÁRGYALÁSA

1)  
A Balatoncsicsó 2007/1 és 2007/2 hrsz-ú ingatlanok ajándékozási szerződésének jóváhagyása
Előterjesztő: Antmann József polgármester 

Antmann József polgármester: Két hasonló méretű legelő művelési ágú ingatlanról van szó, amit a tulajdonosok a vízellátás biztonságának növelése és víztározó medence létesítése érdekében az önkormányzatnak ajándékoznak. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Antmann József polgármester a határozati javaslatot szavazásra teszi fel.

Balatoncsicsó Község Önkormányzata Képviselő-testülete 5 igen szavazattal 

- egyhangúlag – az alábbi határozatot hozza:

53/2026. (IX.7.)
Bcs. ÖNKORMÁNYZATI 
HATÁROZAT

Balatoncsicsó Község Önkormányzatának Képviselő-testülete a Balatoncsicsó 2007/1 hrsz-ú, 3975 m2 nagyságú, legelő művelési ágú ingatlan és a Balatoncsicsó 2007/2 hrsz-ú, 3169 m2 nagyságú, legelő művelési ágú ingatlan 1/1 tulajdoni hányadának ajándékozására kötendő szerződés tervezetét 100 Ft/m2 ár meghatározásával az előterjesztés mellékletei szerint jóváhagyja, az ajándékot köszönettel elfogadja. 

Az ajándékozás útján tulajdonba került ingatlanokat egyidejűleg a forgalomképtelen törzsvagyoni körbe besorolja.

Felhatalmazza a polgármestert az ajándékozási szerződések aláírására és az egyéb szükséges intézkedések megtételére.

Határidő: azonnal

Felelős: polgármester
2)  
Csatlakozás a Bursa Hungarica Felsőoktatási Önkormányzati Ösztöndíjrendszer 2027. évi fordulójához
Előterjesztő: Antmann József polgármester

Antmann József polgármester: Minden évben csatlakoznak a programhoz, javasolja, tegyék meg most is. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Antmann József polgármester a határozati javaslatot szavazásra teszi fel.

Balatoncsicsó Község Önkormányzata Képviselő-testülete 5 igen szavazattal 

- egyhangúlag – az alábbi határozatot hozza:

54/2026. (IX.7.)
Bcs. ÖNKORMÁNYZATI 
HATÁROZAT

Balatoncsicsó Község Önkormányzata Képviselő-testülete a 2027. évre csatlakozik a Bursa Hungarica Felsőoktatási Önkormányzati Ösztöndíjpályázathoz.

Felhatalmazza a polgármestert a csatlakozásról, valamint az elektronikus adatbázis használatáról szóló Nyilatkozat aláírására és a pályázati kiírás közzétételére.

Határidő: 2026. szeptember 30.

Felelős: polgármester
3)  
Kötelező felvételt biztosító általános iskolai körzethatárok véleményezése
Előterjesztő: Antmann József polgármester
Antmann József polgármester: Balatoncsicsó Község közigazgatási területén a kötelező felvételt biztosító általános iskolák a tervezet szerint a csicsói Nivegy-Völgyi Német Nemzetiségi Nyelvoktató Általános Iskola és Alapfokú Művészeti Iskola és a zánkai Bozzay Pál Német Nemzetiségi Nyelvoktató Általános Iskola. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Antmann József polgármester a határozati javaslatot szavazásra teszi fel.

Balatoncsicsó Község Önkormányzata Képviselő-testülete 5 igen szavazattal 

- egyhangúlag – az alábbi határozatot hozza:

55/2026. (IX.7.)
Bcs. ÖNKORMÁNYZATI 
HATÁROZAT

Balatoncsicsó Község Önkormányzata Képviselő-testülete a Balatonfüredi Tankerületi Központ által összeállított, Balatoncsicsó Község közigazgatási területére vonatkozó kötelező felvételt biztosító általános iskolai körzethatárral egyetért, annak módosítását a következő (2027/2028.) tanévre vonatkozóan nem tartja szükségesnek. 

A Zánkai Közös Önkormányzati Hivatal Jegyzőjének nyilvántartásában Balatoncsicsó községben lakóhellyel, ennek hiányában tartózkodási hellyel rendelkező hátrányos helyzetű, általános iskolás gyermek nem szerepel. 

Határidő: 2026. október 15.

Felelős: polgármester

Több napirendi pont nem lévén Antmann József polgármester megköszöni a nyilvános ülésen való részvételt, és azt 11.04 órakor bezárja.

K.m.f.
                  Antmann József



                         dr. Varga Viktória

       polgármester


   

                      jegyző
5

